Shkodran Mustafi

**Shkodran Mustafi** (lindur më 17 prill 1992) është një ish futbollist profesionist gjerman me origjinë shqiptare i cili luante si mbrojtës.

Mustafi e nisi karrierën e tij me të rinjtë e Hamburgut dhe Evertonit. Pasi debutoi si profesionist me këtë të fundit, ai u transferua në Itali te Sampdoria në janad 2012. Në gusht 2014, ai firmosi një marrëveshje pesë-vjeçare me Valencian para se të kalonte te Arsenali dpër 35 milion £ dy vite më vonë. Ai zhvilloi 151 ndeshje me klubin londinez. Pas kësaj, ai pati dy përvoja të shkurtra në Gjermani te Schalke 04 dhe sërisht në Spanjë, këtë herë me Levanten.

Mustafi luajti mbi 60 ndeshje me ekipet e moshave të Gjermanisë. Debutimi i tij me ekipin e parë erdhi më 13 maj 2014 në miqësoren kundër Polonisë. Dy javë më pas, ai u thirr të luante në Kupën e Botës 2014 e cila u fitua nga Gjermania. Ai gjithashtu ka luajtur në Euro 2016 dhe Kupën e Konfederatave 2017.

## Karriera me klube
### Karriera e hershme
Mustafi ka lindur në Bad Hersfeld, Gjermani, nga një familje shqiptare, më saktë nga Gostivari. Ai e filloi karrierën me sistemin e të rinjëve të FV Bebra dhe më vonë të SV Rotenburg. Nga 2006 në 2009, Mustafi luajti për Hamburger SV përpara se të bashkohej me Everton.

### Everton
Mustafi bëri debutimin e tij zyrtar me Evertonin në dhjetor 2009 në një ndeshje të Ligës së Evropës kundër BATE Borisov, duke zëvëndësuar Tony Hibbert në minutën e 76të. Kjo ishte ndeshja e tij e parë dhe e fundit me skuadrën e parë përpara se në janar 2012 të transferohej te klub i Serie A, Sampdoria si lojtar i lirë.

### Sampdoria
Më 3 janar 2012, Mustafi u transferua te Sampdoria si lojtar i litë dhe firmosi një marrëveshje për katër vite e gjysëm. Ai debutoi me klubin më 26 maj 2012 në humbjen 3–1 kundër Vareses në Serie B.

Më 11 nëntor 2012, Mustafi bëri debutimin e tij në Serie A në humbjen 2–0 kundër Palermos, duke u aktivizuar nga trajneri Ciro Ferrara si mbrojtës i djathtë. Ai e mbylli sezonin e tij të parë të plotë me Sampdorian me 17 ndeshje,  12 prej të cilave si titullar.

Në sezonin 2013–14, Mustafi ishte titullar i padiskutueshëm duke luajtur 33 ndeshje në kampionat dhe dy në Kupën e Italisë, duke bërë që të thirrej në ekipi kombëtar. Ai shënoi golin e tij të parë me Sampdorian më 26 tetor 2013 në fitoren 1–0 kundër Atalantës.

### Valencia
Më 7 gusht 2014, Mustafi nënshkroi kontratë pesë vjeçare me klubin spanjoll Valencia CF, për një shifër të pazbuluar, e cila u raportua të ishte 8 milionë €. Ai bëri debutimin më 25 shtator kundër Córdoba CF. Një muaj më vonë, Mustafi shënoi golin e parë për skuadrën në ndeshjen e fituar 3-1 kundër Elches. Më 2 nëntor, Mustafi shënoi në fitoren 3–1 kundër Villarealit, duke ngjitur Valencian në vendin e dytë në kampionat.

Më 3 mars 2016, Mustafi u ndëshkua me karton të kuq në pjesën e parë të ndeshjes së kupës kundër Barcelonës për një faull brënda zonës ndaj Lionel Messit. Valencia u mposht me rezultatin 7–0 dhe Mustafi kërkoi falje publike për performancën e tij.

### Arsenal
Më 30 gusht 2016, Mustafi u transferua te klubi anglez Arsenal për 35 milion £. Ai bëri debutimin e tij në fitoren 2-1 kundër Southampton në stadiumin Emirates më 10 shtator. Pasi u aktivizua në takimin kundër Bournemouth, Mustafi vendosi një rekord të ri në klub me 18 ndeshje të luajtura rresht pa humbje, duke kaluar rekordin e Bacary Sagna. Më 22 janar 2017, ai shënoi golin e parë me klubin në një fitore 2–1 kundër Burnley. Mustafi humbi finalen e FA Cup kundër Çelsit më 27 maj për shkak se ishte i sëmurë.

### Schalke 04
Më 1 shkurt 2021, Mustafi u transferua te Schalke 04 në Gjermani. Sipas raportimeve, ai firmosi një marrëveshje deri në fund të sezonit për të zëvëndësuar Ozan Kabak, i cili ishte transferuar në Angli te Liverpooli. Ai debutoi pesë ditë më pas në humbjen 3–0 në shtëpi kundër RB Leipzig në Bundesligë. Mustafi u aktivizua vetëm 13 ndeshje gjatë qëndrimit të tij të shkurtër në Gelsenkirchen. Goli i tij i vetëm me klubin erdhi në humbjen 4–2 kundër Hoffenheimit më 8 maj.

## Karriera ndërkombëtare
### Të rinjtë
Mustafi kishte të drejtë të luante për Gjermaninë (vendlindja e tij), Maqedoninë e Veriut dhe Shqipërinë (prindërit e tii janë nga Gostivari). Në një intervistë në vitin 2009, Mustafi tha se ai kishte shumë dëshirë për të luajtur me Shqipërinë, por Federata Shqiptare e Futbollit nuk i kishte bërë ftesë. Ai gjithashtu tregoi se kishte refuzuar një ftesë për t'u bërë pjesë e Maqedonisë së Veriut.

Në maj 2009, Mustafi ishte pjesë e ekipit nën-17 të Gjermanisë që mori pjesë në Kampionatin Evropian që u zhvilua në Gjermani. Ai u aktivizua në pesë ndeshje dhe kontriboi në fitimin e trofeut në finale kundër Holandës. Goli i tij i vetëm në turnament erdhi në fitoren 3–1 kundër Turqisë në fazën e grupeve.

Më 19 gusht 2009, Mustafi debutoi me ekipin nën-18 në një ndeshje miqësore kundër Arabisë Saudite të fituar 3–0. Dy muaj më vonë, ai i'u ribashkua ekipit nën-17 dhe luajti në Kupën e Botës. Gjatë turnamentit, ai u aktivizua në katër ndeshje si dhe shënoi në ndeshjen hapëse kundër vendit organizator Nigerisë; Gjermania u eleminua në raundin e 16-tave nga Zvicra.

Më 31 gusht 2011, Mustafi ishte kapiten në ndeshjen debutuese me ekipin nën-19 në miqësoren e fituar 4–2 kundër Polonisë. Pasi u aktivizua në dhjetë ndeshje me ekipin nën-20, Mustafi u ftua për herë të parë në ekipin nën-21 në mars 2013 për një ndeshje miqësore kundër Izraelit në Tel Aviv. Mustafi debutoi në këtë ndeshje duke u aktivizuar si zëvëndësues në minutën e 82të. Dy muaj më pas, trajneri Rainer Adrion në listën e lojtarëve që do të luanin në Kampionatin Evropian.

### Kombëtarja e parë
Më 28 shkurt 2014, Mustafi mori ftesën e parë në kombëtaren e parë nga miqësore kundër Kilit. Ai nuk u aktivizua në këtë ndeshje. Ai debutoi zyrtarisht më 13 maj duke luajtur 90 minuta si titullar në barazimin pa gola në miqësoren kundër Polonisë.

Mustafi u emërua në listën paraprake me 30 lojtar për turnamentin e Kupës së Botës 2014. Pasi fillimisht nuk u përfshi në listën përfundimtare, trajneri Löw e thirri si zëvëndëuesin e Marco Reus, i cili kishte pësuar një dëmtim.

Mustafi luajti ndeshjen e parë në turnament në fitoren 4–0 kundër Portugalisë në ndeshjen hapëse të fazës së grupeve, duke zëvëndësuar Mats Hummels në minutën e 73të. Pas kësaj, ai u aktivizua sërisht si zëvëndësues në ndeshjen e dytë të grupit, një barazim 2–2 kundër Ganës. Mustafi luajti si titullar në ndeshjen e raundit të 16-tave kundër Algjerisë, por u zëvëndësua në minutën e 68të për shkak të një dëmtimi. Gjermania fitoi 2–1 në kohën shtesë dhe u kualifikua në çerek-finale. Dëmtimi bëri që Mustafi të humbiste pjesën e mbetur të turnamentit; Gjermania u shpall kampion bote për herë të katërt në histori pasi mposhti Argjentinën 1–0 në kohën shtesë. Mustafi u bë shqiptari i parë që fiton Kupën e Botës.

Dy vite më pas, Mustafi mori pjesë në UEFA Euro 2016. Në ndeshjen hapëse të grupit kundër Ukrainës, ai shënoi me kokë pas një krosimi të Toni Kroos, duke regjistruar golin e parë me Gjermaninë. Gjatë kësaj kohe, Mustafi mori pjesë gjithashtu në një bashkëpunim midis Federatës Gjermane të Futbollit dhe Grupit LEGO, të cilët në maj 2016 publikuan një seri minifigurash koleksionuese ekskluzive për Evropën, me Mustafin që shfaqej si i gjashti nga gjashtëmbëdhjetë minifigurat në koleksion.

## Jeta personale
Mustafi është shqiptar etnik nga Gostivari i Maqedonisë së Veriut. Ai u lind dhe u rrit në Gjermani dhe zotëron pasaportën gjermane dhe shqiptare. Mustafi është besimtar musliman dhe praktikues. Në korrik 2016, ai u martua me modelen shqiptare Vjosa Kaba në Gostivar. Çifti ka një vajzë me emrin Noemi (lindur në korrik 2017) dhe një djal të quajtur Amar (lindur në janar 2019).

## Statistikat e karrierës
### Klube
Burimi: 

### Kombëtarja
Burimi: 

#### Golat me kombëtaren
:*Rezultatet e Gjermanisë të listuara të parat, kolonat e golave tregojnë rezultatin pas çdo goli të shënuar nga Mustafi.*

## Trofe
### Klube
;Arsenal
*FA Cup: 2016–17, 2019–20
*EFL Cup finalist: 2017–18
*UEFA Liga e Evropës finalist: 2018–19

### Kombëtarja
;Gjermania nën-17
*UEFA Kampionati Evropian nën-17 i Futbollit: 2009

;Gjermania
*FIFA Kupa e Botës: 2014

## Referime 
## Lidhje të jashtme
*WhoScored.com